CELEX: 22006A1212(01)
Language: hr
Date: 2006-12-14 00:00:00
Title: Sporazum između Europske zajednice i Kraljevine Norveške o reviziji iznosa financijskog doprinosa Kraljevine Norveške predviđenog Sporazumom između Europske zajednice i Kraljevine Norveške o sudjelovanju Norveške u radu Europskog centra za praćenje droga i ovisnosti o drogama (EMCDDA)

11/Sv. 121
            
            
               HR
            
            
               Službeni list Europske unije
            
            
               159
            
         22006A1212(01)
   
               L 349/49
            
            
               SLUŽBENI LIST EUROPSKE UNIJE
            
         SPORAZUM
   između Europske zajednice i Kraljevine Norveške o reviziji iznosa financijskog doprinosa Kraljevine Norveške predviđenog Sporazumom između Europske zajednice i Kraljevine Norveške o sudjelovanju Norveške u radu Europskog centra za praćenje droga i ovisnosti o drogama (EMCDDA)
   EUROPSKA ZAJEDNICA (dalje u tekstu Zajednica),
   s jedne stane,
   I KRALJEVINA NORVEŠKA (dalje u tekstu Norveška),
   s druge strane,
   PODSJEĆAJUĆI na Sporazum između Europske zajednice i Kraljevine Norveške o sudjelovanju Norveške u radu Europskog centra za praćenje droga i ovisnosti o drogama (EMCDDA), koji je potpisan 19. listopada 2000., a stupio je na snagu 1. siječnja 2001., te posebno njegov članak 5. kojim se određuje financijski doprinos Norveške radu EMCDDA-e;
   UZIMAJUĆI U OBZIR DA je Norveška zatražila reviziju svojeg financijskog doprinosa radu EMCDDA-e s obzirom na proširenje Europske unije,
   ODLUČILE SU SKLOPITI OVAJ SPORAZUM:
   Članak 1.
   Članak 5. Sporazuma između Europske zajednice i Kraljevine Norveške o sudjelovanju Norveške u radu Europskog centra za praćenje droga i ovisnosti o drogama (EMCDDA) zamjenjuje se sljedećim:
   
      „Članak 5.
      Norveška je dužna financijski doprinositi radu Centra, u skladu s odredbama predviđenima u Prilogu ovom Sporazumu, koji čini njegov sastavni dio.”
   
   Članak 2.
   Prilog ovom Sporazumu postaje Prilog Sporazumu između Europske zajednice i Kraljevine Norveške o sudjelovanju Norveške u radu EMCDDA-e.
   Formula predviđena u Prilogu primjenjuje se za izračun financijskog doprinosa Norveške proračunu EMCDDA-e od početka godine u kojoj je ovaj Sporazum stupio na snagu.
   Članak 3.
   Ovaj Sporazum stupa na snagu prvoga dana drugoga mjeseca od dana primitka potonjeg diplomatskog pisma koje potvrđuje da je odgovarajuća ugovorna stranka ispunila zakonske uvjete u vezi sa stupanjem na snagu ovog Sporazuma.
   PRILOG
   Financijski doprinos Norveške
   
               1.
            
            
               Radi uzimanja u obzir mogućeg budućeg proširenja Europske unije, te izbjegavanja daljnjih prilagodba, formula za izračun doprinosa Norveške je kako slijedi:
               Iznos subvencije Zajednice isključujući financiranje Reitox-a/(broj država članica Europske unije + 1) – 10 %.
            
         
               2.
            
            
               Financijski doprinos Norveške ne smije biti manji od 271 000 EUR (cijene iz 2004.), neovisno o broju država članica Europske unije. Sukladno procjeni EMCDDA-e iz 2001., ovaj iznos odgovara troškovima proširenja po državi. Taj je iznos podložan tehničkoj prilagodbi svake godine na temelju kretanja cijena i bruto nacionalnog dohotka (GNI) u Europskoj uniji.